techiaith/cofnodycynulliad_en-cy huggingface dataset:
English: Thank you, First Minister. Small businesses tell me that they are hanging on by their fingernails. There are some winners as a result of the recent revaluation, but there are many, many more losers. I received an e-mail last night, at midnight, from a small business owner outside of my constituency who had seen that I was going to be asking this question today - she felt so strongly about it tha she contacted me to say that her revaluation has resulted in a 48 per cent increase in her rateable value. I know that many business owners and their employees are desperate for this Government to consider introducing the same terms around small business rate relief that the UK Government have. They've responded to the consultation that you guys have asked for and that's what they've said. So, the question, really, I've got for you is: are you going to listen to them?
Welsh: Diolch yn fawr, Brif Weinidog. Mae busnesau bach yn dweud wrthyf eu bod yn dal gafael gerfydd eu hewinedd. Ceir rhai enillwyr yn sgil yr ailbrisio diweddar, ond mae llawer iawn mwy ar eu colled. Cefais e-bost neithiwr, am hanner nos, gan berchennog busnes bach y tu allan i'm hetholaeth a oedd wedi gweld fy mod i'n mynd i fod yn gofyn y cwestiwn hwn heddiw - roedd hi'n teimlo mor gryf am y peth fel ei bod wedi cysylltu â mi i ddweud bod ei ailbrisiad wedi arwain at gynnydd o 48 y cant i'w gwerth ardrethol. Gwn fod llawer o berchnogion busnesau a'u gweithwyr yn torri eu boliau i'r Llywodraeth hon ystyried cyflwyno'r un telerau o ran rhyddhad ardrethi busnesau bach sydd gan Lywodraeth y DU. Maen nhw wedi ymateb i'r ymgynghoriad yr ydych chi wedi gofyn amdano a dyna beth maen nhw wedi ei ddweud. Felly, y cwestiwn, mewn gwirionedd, sydd gen i chi yw: a ydych chi'n mynd i wrando arnyn nhw?
English: I would argue that what we have in place is more generous now than is the case in England. Why? Because it reaches more businesses. Seventy per cent of businesses will receive some form of support through the business rates relief scheme, over half of eligible businesses will pay no rates at all - that is far in excess as a percentage of businesses than is the case under the system in England, although it would appear on the surface to be more generous. But, in fact, the reach of the Welsh scheme is deeper. That said, of course, we do recognise there may be some businesses that will lose out as a result of revaluation, as there always are whenever there is revaluation, which is why we will be introducing the transitional rate relief scheme.
Welsh: Byddwn yn dadlau bod yr hyn sydd gennym ni ar waith yn fwy hael nawr nag sy'n wir yn Lloegr. Pam? Oherwydd ei fod yn cyrraedd mwy o fusnesau. Bydd saith deg y cant o fusnesau yn derbyn rhyw fath o gymorth drwy'r cynllun rhyddhad ardrethi busnes, ni fydd dros hanner y busnesau cymwys yn talu unrhyw ardrethi o gwbl - mae hynny'n llawer mwy fel canran na'r hyn sy'n wir o dan y system yn Lloegr, er ei bod yn ymddangos ar yr wyneb ei bod yn fwy hael. Ond, mewn gwirionedd, mae cyrhaeddiad cynllun Cymru yn ddyfnach. Wedi dweud hynny, wrth gwrs, rydym ni'n cydnabod efallai y bydd rhai busnesau a fydd yn dioddef o ganlyniad i ailbrisio, fel y bydd bob amser pryd bynnag y bydd ailbrisio, a dyna pam y byddwn ni'n cyflwyno'r cynllun rhyddhad ardrethi trosiannol.
English: First Minister, Labour candidates in the Assembly elections this year met with small businesses across Powys during the election campaign and told them, 'Vote Labour and get a tax cut'. I do quote one candidate who said: 'Business rates tend to form a higher proportion of the total operating costs for small businesses andmany Powys businesses are under serious financial pressure, and so will breathe a sigh of relief if Labour is returned on May 5'. Many of these businesses that were being referred to are now facing a business rate hike, so what do you say to these businesses that were told by Labour candidates that they would get a tax cut in their business rates, but will now be paying more in business rates?
Welsh: Brif Weinidog, cyfarfu ymgeiswyr Llafur yn etholiadau'r Cynulliad eleni gyda busnesau bach ledled Powys yn ystod yr ymgyrch etholiadol a dywedasant wrthynt, 'Pleidleisiwch Lafur i gael gostyngiad treth'. Rwy'n dyfynnu un ymgeisydd a ddywedodd: Mae ardrethi busnes yn tueddu i fod yn gyfran uwch o gyfanswm y costau gweithredu ar gyfer busnesau bach acmae llawer o fusnesau Powys o dan bwysau ariannol difrifol, ac felly byddant yn anadlu ochenaid o ryddhad os caiff Llafur ei ddychwelyd ar 5 Mai. Mae llawer o'r busnesau hyn y cyfeiriwyd atynt bellach yn wynebu cynnydd i ardrethi busnes, felly beth ydych chi'n ei ddweud wrth y busnesau hyn a hysbyswyd gan ymgeiswyr Llafur y byddent yn cael gostyngiad treth yn eu hardrethi busnes, ond a fydd yn talu mwy mewn ardrethi busnes nawr?
English: They clearly are, because, as I say, 70 per cent are having a tax cut as a result of a scheme that has been temporary, but renewed every year for some years. There is no permanence to the current scheme. We are introducing a permanent scheme next year in order to make sure that we have a scheme that is durable, because businesses cannot exist on a system where the rates relief scheme is simply renewed every year, without them knowing whether it will be or not. We'll continue to make sure that the vast majority of Welsh businesses get the relief that they need.
Welsh: Mae'n amlwg eu bod nhw, oherwydd, fel y dywedais, mae 70 y cant yn cael gostyngiad treth o ganlyniad i gynllun sydd wedi bod dros dro, ond a adnewyddwyd bob blwyddyn ers rhai blynyddoedd. Nid oes unrhyw sefydlogrwydd i'r cynllun presennol. Rydym ni'n cyflwyno cynllun parhaol y flwyddyn nesaf er mwyn sicrhau bod gennym ni gynllun sy'n gydnerth, oherwydd ni all busnesau fodoli ar sail system lle mae'r cynllun rhyddhad ardrethi yn cael ei adnewyddu bob blwyddyn, heb iddyn nhw wybod a fydd hynny'n digwydd ai peidio. Byddwn yn parhau i wneud yn siŵr bod mwyafrif llethol busnesau Cymru yn cael y rhyddhad sydd ei angen arnynt.
English: The estimate is that around 200 households in Torfaen will be affected by the UK Government's lowering of the benefit cap in 2016-17, with an average loss of £60 per week if they don't respond by moving into work or increasing their hours.
Welsh: Yr amcangyfrif yw y bydd tua 200 o aelwydydd yn Nhorfaen yn cael eu heffeithio gan Lywodraeth y DU yn gostwng y cap budd-daliadau yn 2016-17, gyda cholled gyfartalog o £60 yr wythnos os na fyddant yn ymateb trwy symud i mewn i waith neu gynyddu eu horiau.
English: Thank you, First Minister. Unfortunately, yesterday's extension of the benefits cap will, I believe, ensure that more children are pushed into poverty by the Tories' welfare reforms. The figures that you have given are absolutely correct - £58 per week is a significant sum of money and there are some 516 children who are in households that are affected. A number of those families are already in rent arrears and, of course, the fear now is that they will have to choose between buying food for their families and paying their rent. There's been a very strong partnership approach in Torfaen led by the council to mitigate the impact of welfare reform, and much of that work has been done under the auspices of Communities First. Given the Welsh Government's current consultation on Communities First, what assurances can you offer that whatever emerges from that consultation, this work will continue to be a priority for Welsh Government?
Welsh: Diolch yn fawr, Brif Weinidog. Yn anffodus, bydd estyniad ddoe i'r cap budd-daliadau yn sicrhau, rwy'n credu, bod mwy o blant yn cael eu gwthio i dlodi trwy ddiwygiadau lles y Torïaid. Mae'r ffigurau a roddwyd gennych yn hollol gywir - mae £58 yr wythnos yn swm sylweddol o arian ac mae tua 516 o blant sydd ar aelwydydd sy'n cael eu heffeithio. Mae gan nifer o'r teuluoedd hynny ôl-ddyledion rhent eisoes ac, wrth gwrs, yr ofn nawr yw y bydd yn rhaid iddyn nhw ddewis rhwng prynu bwyd i'w teuluoedd a thalu eu rhent. Bu dull partneriaeth cryf iawn yn Nhorfaen o dan arweiniad y cyngor i liniaru effaith diwygio lles, a gwnaed llawer o'r gwaith hwnnw o dan nawdd Cymunedau yn Gyntaf. O ystyried ymgynghoriad presennol Llywodraeth Cymru ar Gymunedau yn Gyntaf, pa sicrwydd allwch chi ei roi y bydd y gwaith hwn yn parhau i fod yn flaenoriaeth i Lywodraeth Cymru beth bynnag a ddaw o'r ymgynghoriad hwnnw?
English: Clearly, we want to keep the best practice that has been established over the last few years, The Cabinet Secretary has, of course, said that he's minded to phase out the Communities First programme, but also, of course, to develop a new approach to building resilient communities, which is why the engagement process is so important for us, to hear examples that the Member has referred to in order to in order to make sure that that best practice continues in the future with the new arrangements.
Welsh: Yn amlwg, rydym ni eisiau cadw'r arferion gorau a sefydlwyd dros y blynyddoedd diwethaf. Mae Ysgrifennydd y Cabinet, wrth gwrs, wedi dweud ei fod o blaid dirwyn y rhaglen Cymunedau yn Gyntaf i ben, ond hefyd, wrth gwrs, o blaid datblygu dull newydd o adeiladu cymunedau cydnerth, a dyna pam mae'r broses ymgysylltu mor bwysig i ni, i glywed enghreifftiau y mae'r Aelod wedi cyfeirio atynt, er mwyn gwneud yn siŵr bod yr arferion gorau hynny yn parhau yn y dyfodol gyda'r trefniadau newydd.
English: Does the First Minister agree that there has to be a maximum level of financial support that a claimant can expect the state to provide, and that people on benefits should not be able to receive more than the average working family earns in work in Wales?
Welsh: A yw'r Prif Weinidog yn cytuno bod yn rhaid cael lefel uchaf o gymorth ariannol y gall hawliwr ddisgwyl i'r wladwriaeth ei ddarparu, ac na ddylai pobl ar fudd-daliadau allu gael mwy nag y mae teulu cyffredin sy'n gweithio yn ei ennill mewn cyflogaeth yng Nghymru?
English: We've got the fact that the UK Government has withdrawn benefits to those in work. There was a time that we said to people that if they worked, their circumstances would improve and their incomes would improve, and they have been hammered as a result of actions taken by the UK Government. The bedroom tax is another example of that. I certainly deplore the actions over the last few years, where those who are the most vulnerable have been the ones who have suffered the most, whereas those, of course, at the very top end of the income stream had a tax cut. If there was anything more regressive as a tax policy, then that was it.
Welsh: Mae gennym ni'r ffaith fod Llywodraeth y DU wedi cymryd budd-daliadau oddi wrth y rhai sydd mewn gwaith. Bu adeg pan roeddem yn dweud wrth bobl, os oeddent yn gweithio, y byddai eu hamgylchiadau yn gwella ac y byddai eu hincwm yn gwella, ac maen nhw wedi eu taro'n enbyd o ganlyniad i gamau a gymerwyd gan Lywodraeth y DU. Mae'r dreth ystafell wely yn enghraifft arall o hynny. Rwy'n sicr yn gresynu am y camau a gymerwyd dros y blynyddoedd diwethaf, pryd y gwelwyd mai'r rhai sydd fwyaf agored i niwed oedd y rhai sydd wedi dioddef fwyaf, tra bod y rhai, wrth gwrs, ar ben uchaf y ffrwd incwm wedi cael gostyngiad treth. Os oedd unrhyw beth mwy atchweliadol fel polisi treth, hwnnw ydyw.
English: Will the First Minister agree with me that there are many hardworking families in Torfaen who would be delighted with a take-home pay of £400, which may well be the reason why 21 per cent of the unemployed in Torfaen have declared they do not want a job?
Welsh: A wnaiff y Prif Weinidog gytuno â mi bod llawer o deuluoedd sy'n gweithio'n galed yn Nhorfaen a fyddai wrth eu boddau gyda chyflog mynd adref o £400, ac efallai mai dyna'r rheswm pam mae 21 y cant o bobl ddi-waith yn Nhorfaen wedi datgan nad ydyn nhw eisiau swydd?
English: I don't know where he gets that figure from. What I can say to him is that the unemployment rate is - [Interruption.]
Welsh: Nid wyf yn gwybod o ble mae'n cael y ffigur yna. Yr hyn y gallaf ei ddweud wrtho yw bod y gyfradd ddiweithdra yn - [Torri ar draws.]
English: The First Minister is answering the question. First Minister.
Welsh: Mae'r Prif Weinidog yn ateb y cwestiwn. Brif Weinidog.
English: Our unemployment rate is 4.1 per cent. We continue to provide jobs for our people. I regret the Member's tone because I don't believe that's his true view. His view, I believe, is that there was a time in this country when there was a contract between people and the state, where the state would do what it could to provide housing, education, to provide good healthcare and also to provide people with a safety net if they became unemployed, but that has been whittled away over the years. When he tries to pit people who are unemployed against those who are employed, I think that is the wrong way forward. The reality is for many people that they struggle to get work because of, sometimes, disabilities; they struggle to get work and that is why they need extra help and qualifications, which we are providing; but, ultimately, I don't agree that demonising people who are on benefits is actually a good way of building cohesion in society.
Welsh: 4.1 y cant yw ein cyfradd diweithdra. Rydym ni'n parhau i ddarparu swyddi i'n pobl. Rwy'n gresynu tôn yr Aelod gan nad wyf yn credu mai dyna ei farn wirioneddol. Ei farn ef, rwy'n credu, yw bod adeg yn y wlad hon pan oedd contract rhwng pobl a'r wladwriaeth, lle byddai'r wladwriaeth yn gwneud yr hyn a allai i ddarparu tai, addysg, i ddarparu gofal iechyd da a hefyd i ddarparu rhwyd ddiogelwch i bobl pe byddent yn dod yn ddi-waith, ond mae hynny wedi ei erydu'n raddol dros y blynyddoedd. Pan fydd yn ceisio rhoi pobl sy'n ddi-waith yn erbyn y rhai sydd mewn gwaith, rwy'n meddwl mai dyna'r ffordd anghywir ymlaen. Y gwir i lawer o bobl yw eu bod yn ei chael hi'n anodd cael gwaith oherwydd, weithiau, anableddau; maen nhw'n ei chael hi'n anodd cael gwaith a dyna pam mae angen cymorth a chymwysterau ychwanegol arnynt, yr ydym ni'n eu darparu; ond, yn y pen draw, nid wyf yn cytuno bod rhoi enw drwg i bobl sydd ar fudd-daliadau mewn gwirionedd yn ffordd dda o ddatblygu cydlyniad mewn cymdeithas.
English: I have accepted an urgent question under Standing Order 12.66 and I call on Eluned Morgan to ask that urgent question.
Welsh: Rydw i wedi derbyn cwestiwn brys o dan Reol Sefydlog 12.66, ac rydw i'n galw ar Eluned Morgan i ofyn y cwestiwn brys.
English: I thank the Member for her question. I was not notified by the UK Government ahead of yesterday's announcement, but, given the nature of it, I will be seeking an urgent, early discussion with the UK Ministers.
Welsh: Diolch i'r Aelod am ei chwestiwn. Ni chefais fy hysbysu gan Lywodraeth y DU cyn cyhoeddiad ddoe, ond, o ystyried ei natur, byddaf yn gofyn am drafodaeth frys, yn fuan gyda Gweinidogion y DU.
English: I'm grateful for the questions from the Member. Of course, the area she talks about is steeped in the history of the armed forces and the support for local communities as well. Indeed, I've already met with Joyce Watson, yourself and Kirsty Williams, the local Member, this morning, to talk about these very issues that you raise. I will make that part of my letter to the Ministry regarding this. Decisions about defence estates are a reserved matter, but there are other consequences, indirect consequences, of leaving communities. I do believe that the armed forces have a strong connection and must maintain that for many years to come in terms of any turmoil that may have been caused by exiting such a community as yours.
Welsh: Rwy'n ddiolchgar am y cwestiynau gan yr Aelod. Wrth gwrs, mae'r ardal y mae'n sôn amdani wedi ei thrwytho yn hanes y lluoedd arfog a'r gefnogaeth i gymunedau lleol hefyd. Yn wir, rwyf eisoes wedi cyfarfod â Joyce Watson, chi eich hun a Kirsty Williams, yr Aelod lleol, y bore yma, i siarad am yr union faterion hyn yr ydych chi'n eu codi. Byddaf yn gwneud hynny'n rhan o'm llythyr i'r Weinyddiaeth ynglŷn â hyn. Mae penderfyniadau ynghylch ystadau amddiffyn yn fater a gadwyd, ond ceir canlyniadau eraill, canlyniadau anuniongyrchol, o adael cymunedau. Rwyf yn credu bod gan y lluoedd arfog gysylltiad cryf a bod yn rhaid iddynt gynnal hwnnw am flynyddoedd lawer i ddod o ran unrhyw helbul a allai fod wedi ei achosi drwy adael cymuned fel eich un chi.
English: I thank the Member for his questions. I share his frustration and concern about the actions of the UK Government to remove the armed forces' bases from Wales. The armed forces are valued in Wales, and they bring a lot of economic and social benefits to communities right across our communities - the Member alludes to many of them. I will start a dialogue with the UK Government Minister with regard to the armed forces in terms of actions that I believe that they should take. I don't believe they should just walk away from commitments in communities. The armed forces have been with us for many years, and they are very welcome here. I would like to be assured that the exit is not just for the armed forces but actually the support for the local community as well. The residence in the civilian life is an important one. I've already started discussions with the Cabinet Secretary for infrastructure with regard to joint working, with regard to economic regeneration. I know he is meeting with the leader in Pembrokeshire very shortly, and we'll continue those discussions. But initially we have to start the dialogue with the UK Ministers in order to be fully appraised of the impact in timeline and exit plans that they have proposed.
Welsh: Diolch i'r Aelod am ei gwestiynau. Rwy'n rhannu ei rwystredigaeth a'i bryder ynghylch camau Llywodraeth y DU i gael gwared ar ganolfannau'r lluoedd arfog o Gymru. Mae'r lluoedd arfog yn cael eu gwerthfawrogi yng Nghymru, ac maen nhw'n dod â llawer o fanteision economaidd a chymdeithasol i gymunedau ar draws ein cymunedau - mae'r Aelod yn cyfeirio at nifer ohonynt. Byddaf yn cychwyn deialog gyda Gweinidog Llywodraeth y DU ynghylch y lluoedd arfog o ran y camau gweithredu y credaf y dylen nhw eu cymryd. Nid wyf yn credu y dylen nhw gerdded i ffwrdd oddi wrth ymrwymiadau mewn cymunedau. Mae'r lluoedd arfog wedi bod gyda ni ers blynyddoedd lawer, ac mae croeso mawr iddyn nhw yma. Hoffwn gael sicrwydd nad yw'r ymadawiad ar gyfer y lluoedd arfog yn unig ond yn y gefnogaeth i'r gymuned leol hefyd mewn gwirionedd. Mae'r breswylfa ym mywyd sifiliad yn un pwysig. Rwyf eisoes wedi dechrau trafodaethau gydag Ysgrifennydd y Cabinet dros seilwaith ynghylch gweithio ar y cyd, o ran adfywio economaidd. Gwn ei fod yn cyfarfod â'r arweinydd yn Sir Benfro yn fuan iawn, a byddwn yn parhau â'r trafodaethau hynny. Ond i gychwyn, mae'n rhaid i ni ddechrau'r deialog gyda Gweinidogion y DU, er mwyn cael ein hysbysu'n llawn am yr effaith o ran llinell amser a'r cynlluniau ymadael y maen nhw wedi eu cynnig.
English: I'm very grateful for the local Member's words, describing the issues that will impact on Pembrokeshire and the local community. I also recognise that this isn't just about the armed forces, in themselves. It is a whole community resilience issue. I strongly believe that all Governments, of whatever political persuasion, have a duty to support communities where the armed forces are based and were based. There is a legacy issue here that I will be discussing with the Minister, and the issues that the Members raise in the Chamber with me today will form part of that discussion.
Welsh: Rwy'n ddiolchgar iawn am eiriau'r Aelod lleol, yn disgrifio'r materion a fydd yn effeithio ar Sir Benfro a'r gymuned leol. Rwyf hefyd yn cydnabod nad yw hyn yn ymwneud â'r lluoedd arfog, ynddynt eu hunain, yn unig. Mae'n fater cydnerthedd cymuned gyfan. Credaf yn gryf fod gan bob Llywodraeth, o ba bynnag liw gwleidyddol, ddyletswydd i gefnogi cymunedau lle mae'r lluoedd arfog wedi eu lleoli a lle'r oeddent wedi eu lleoli. Ceir mater o etifeddiaeth yma y byddaf yn ei drafod gyda'r Gweinidog, a bydd y materion y mae'r Aelodau yn eu codi yn y Siambr gyda mi heddiw yn rhan o'r drafodaeth honno.
English: I thank the Member for his question. He is right to say that communities have been formed around many of these bases, and there are long-standing links between the armed forces and local communities. In many cases, they are very good relationships and they work in the communities - as Joyce Watson said, it is about volunteering and sharing skills and opportunities. We have a very good relationship with the armed forces - the army, the navy and the Royal Air Force - and other emergency services here in Wales. This announcement was made by the UK Government, and we are disappointed also that we weren't given a heads up regarding this. There are indirect consequences of exit; I am not aware yet of the whole picture. We haven't had time to establish what those concerns are, but of course people in communities like the Gurkhas, the Nepalese and people in Brecon and Radnorshire are part of the local community. Of course, we will look at what the impact is for that community and for broader communities in Brecon and also in Pembrokeshire. But I do go back to what I said earlier: I believe that the UK Government has a duty to support exit strategies for any communities that they are removing bases from here in Wales.
Welsh: Diolch i'r Aelod am ei gwestiwn. Mae e'n iawn i ddweud bod cymunedau wedi eu ffurfio o gwmpas llawer o'r canolfannau hyn, a cheir cysylltiadau hirsefydlog rhwng y lluoedd arfog a chymunedau lleol. Mewn llawer o achosion, maen nhw'n gysylltiadau da iawn ac maen nhw'n gweithio yn y cymunedau - fel y dywedodd Joyce Watson, mae'n ymwneud â gwirfoddoli a rhannu sgiliau a chyfleoedd. Mae gennym ni berthynas dda iawn gyda'r lluoedd arfog - y fyddin, y llynges a'r Awyrlu Brenhinol - a gwasanaethau brys eraill yma yng Nghymru. Gwnaed y cyhoeddiad hwn gan Lywodraeth y DU, ac rydym ni'n siomedig hefyd na chawsom rybudd am hyn. Ceir canlyniadau anuniongyrchol o ymadael; nid wyf yn ymwybodol eto o'r darlun cyfan. Nid ydym wedi cael amser i ganfod beth yw'r pryderon hynny, ond wrth gwrs mae pobl mewn cymunedau fel y Gyrcas, y Nepalwyr a phobl ym Mrycheiniog a Sir Faesyfed yn rhan o'r gymuned leol. Wrth gwrs, byddwn yn ystyried beth fydd yr effaith ar y gymuned honno ac ar gymunedau ehangach yn Aberhonddu, a hefyd yn Sir Benfro. Ond rwy'n dychwelyd at yr hyn a ddywedais yn gynharach: Rwy'n credu bod gan Lywodraeth y DU ddyletswydd i gefnogi strategaethau ymadael ar gyfer unrhyw gymunedau y maen nhw'n tynnu canolfannau oddi arnynt yma yng Nghymru.
English: I share the disappointment and frustration that have been eloquently expressed by the Cabinet Secretary and other Members who have spoken this afternoon. But isn't this decision one of many that fall to be made as a result of the decision by the UK Government, enthusiastically supported by all other parties in this Assembly, to cut the defence budget and reduce the army to a mere 82,000 serving men and women? And the consequence is bound to be decisions of this kind. Whilst the overseas aid budget is ring-fenced, the defence budget is cut to the bone, so I think all Members, in all other parties, should accept their part in the responsibility for the decision that has been taken.
Welsh: Rwy'n rhannu'r siom a'r rhwystredigaeth a fynegwyd yn huawdl gan Ysgrifennydd y Cabinet ac Aelodau eraill sydd wedi siarad y prynhawn yma. Ond onid yw'r penderfyniad hwn yn un o lawer sy'n cael eu gwneud o ganlyniad i'r penderfyniad gan Lywodraeth y DU, wedi'i chefnogi'n frwd gan yr holl bleidiau eraill yn y Cynulliad hwn, i dorri'r gyllideb amddiffyn a lleihau'r fyddin i ddim ond 82,000 o ddynion a menywod sy'n gwasanaethu? Ac mae'n amlwg mai'r canlyniad fydd penderfyniadau o'r math hwn. Er bod y gyllideb cymorth tramor wedi ei glustnodi, mae'r gyllideb amddiffyn wedi ei thorri at yr asgwrn, felly rwy'n meddwl y dylai'r holl Aelodau, ym mhob plaid arall, dderbyn eu rhan yn y cyfrifoldeb am y penderfyniad sydd wedi ei wneud.